《出门二首 其一》
明代·王樵

素无出门缘，少得称意时。亦欲勉为好，随复有败之。

长短不相补，事过然后思。安能免悔吝，空自长嗟咨。

缅怀古至人，婉婉静女姿。动静无留阂，铅朱得所施。

悠然游于世，诚哉丈夫师。

作者简介：（1521—1599）镇江府金坛人，字明远。嘉靖二十六年进士。授行人。历刑部员外郎，著《读律私笺》，甚精核。万历初，张居正知其能，任为浙江佥事，擢尚宝卿。以请勿罪反对居正夺情视事之言官，忤居正，出为南京鸿胪卿，旋罢。后再起至右都御史。有《方麓居士集》。